Универзитет у Београду

Електротехнички факултет

НАСТАВНО-НАУЧНОМ ВЕЋУ

**Предмет:** Оцена научне заснованости теме докторске дисертације кандидата .................. .

Одлуком ................ бр. од ............. године, именовани смо за чланове Комисије за оцену научне заснованости теме докторске дисертације кандидата ................. за израду докторске дисертације и научне заснованости теме ....................................................

(**Напомена:** *Тему коју кандидат предложи, Комисија разматра са свих аспеката који се даље наводе у овом извештају. Притом може да закључи да предлог треба кориговати. Тако долази до дефинитивног предлога који када усвоји Веће научних области, не може бити промењен до завршетка и одбране дисертације. Наслов теме треба да је по могућству што краћи и не треба да садржи термине који се иначе код научних радова (дисертације) подразумевају, као на пример истраживање, анализа, развој, прилог и томе слично. Код неодговарајућих предлога наслова, Веће научних области може одложити доношење одлуке и затражити измену.*

*Уколико се чланови комисије за оцену научне заснованости теме сагласе да се промени наслов дисертације предложен приликом пријаве теме дисертације, онда то обавезно написати и у преамбули Извештаја и обавезно у закључку. Уколико се планира да кандидат пише докторску дисертацију на енглеском језику у преамбули Извештаја обавезно поред наслова на српском језику, навести и наслов на енглеском језику.)*

На основу материјала приложеног уз Захтев кандидата, Комисија подноси следећи

**И З В Е Ш Т А Ј**

**1. Подаци о кандидату**

1.1. Биографски подаци

Детаљно приказати активности кандидата, почев од датума и места рођења, до подношења захтева за одобравање дисертације. Осим општих биографских података навести податке о образовању и усавршавању, раду и напредовању у струци, активностима у стручним удружењима и другим активностима значајним за стицање општег утиска о кандидату и његовој подобности за научни рад, посебно на предложеној теми дисертације.

1.2. Стечено научноистраживачко искуство

За кандидате који су магистри треба приказати сам магистарски рад, тему, област истраживања, име ментора, факултет-универзитет, датум одбране. Овај приказ треба да укаже на стечено научноистраживачко искуство и континуитет у истраживањима у односу на тему која се предлаже. У наставку треба дати списак објављених радова груписаних у складу са спецификацијом Министарства просвете и науке Србије. Референце треба да буду дате у складу са међународно усвојеним правилима.

За кандидате који су студенти докторских студија треба систематски приказати научноистраживачке активности од датума уписа докторских студија до подношења Захтева за пријаву теме докторске дисертације. Приказ треба да обухвати преглед положених испита (могу се навести и оцене са ЕСПБ бодовима), рад на истраживачким пројектима, држање наставе, одбрана приступног рада за израду дисертације (ако је предвиђена) или сличних активности које се на ову садржину односе. Приказ треба да обухвати и објављене радове кандидата. Референце треба да буду груписане у складу са нормативима Министарства просвете и науке Србије и дате у складу са правилима за писање референци, а које садрже имена аутора, назив рада, назив публикације у којој је објављен, њена ознака (број, година и место објављивања), бројеви страница у публикацији. (**Напомена:** *Назив, место и датум конференције нису и не могу бити замена за наведене податке. Такве референце Веће неће прихватати)*

Пример референци,

* за часописе:

1. Simonović A., Stupar S., Peković O.: *Stress Distribution as a Cause of Industrial Steel Chimney Root Section Failure*, - FME Transactions, Vol 36, No 3, 2008, pp. 119-125.

* за конференције:

1. Bošnjak S., Simonović A., Zrnić N., Gnjatović N.: *Calculation of Revolving Platform of Bucket Wheel Excavators, -* Proceedings of the 1st International Congress of Serbian Society of Mechanics, Kopaonik 2007., pp. 319-324,
2. Ćirić-Kostić, S., Golubović-Bugarski, V., Ognjanovic M*.*: *Eksperimentalna verifikacija strukture buke prenosnika,* Zbornik radova sa konferencije IRMES-06, Banja Luka 2006, str. 275-280.

Наводи се списак објављених радова или других релевантних резултата и активности који доказују афинитет кандидата за рад на приложеној теми.

Резултат о одбрани теме докторске дисертације навести заједно са члановима комисије за оцену научне заснованости теме и датумом одржавања одбране теме докторске дисертације.

За студенте којима је одобрено продужење студија у троструком трајању навести следеће:  
На основу члана 101. Статута Универзитета у Београду, члана 74. Статута Универзитета у Београду-Електротехничког факултета и захтева студента, одобрено је продужење рока за завршетак студија до истека троструког броја школских година потребних за реализацију уписаног студијског програма.

Уколико је студент имао статус мировања у току студија, навести школске године у којима је био у статусу мировања.

1.3. Оцена подобности кандидата за рад на предложеној теми

На основу претходног приказа резултата досадашњег рада и оствареног искуства дати приказ способности кандидата за рад на предложеној теми докторске дисертације.

**2. Предмет и циљ истраживања**

- Приказ предмета истраживања и хипотетичких ставова о проблему који се истражује.

- Циљеви истраживања, научно предвиђање циљева у функцији нивоа научног сазнања.

- Осврт на релевантне библиографске изворе и остварене резултате на које се надовезују предвиђена истраживања у предложеној дисертацији. Цитирати ове референце на начин како је приказано код референци кандидата (одељак 1.2).

**3. Полазне хипотезе**

- Објашњење чињеница и појава које се проверавају предложеним истраживањем. Приказ полазних идеја и претпоставки које истраживањем треба доказати.

- Зависно од циља истраживања, утврдити одговарајућу врсту хипотеза које треба доказати, надовезујући се на резултате релевантних референци како би истраживање било у тренду са глобалним активностима у науци.

**4. Научне методе истраживања**

- Приказ општих и посебних научних метода које ће бити примењене у поступку реализације научних резултата (доприноса).

- Специфичне научне методе које могу бити и предмет истраживања или развијене у вези са реализацијом предвиђених истраживања.

**5. Очекивани научни допринос**

Приказати могуће научне доприносе који унапређују научну мисао и који се могу очекивати од предложене теме. Циљ овог приказа је да се оцени подобност теме која се унапређења научне мисли могу очекивати од предложене теме. То је одговор на питање, дали је предложена тема довољно „плодна“ за остваривање научних доприноса. То нису задаци за кандидата већ параметри за оцењивање подобности теме. Приказ треба да буде конкретан и довољно јасан и за оне који нису у одговарајућој најужој научној области. Најпогодније је таксативно набрајање неколико могућих кључних научних доприноса. У наставку се може дати и преглед очекиваних стручних резултата који унапређују инжењерску праксу укључујући и могућност примене.

**6. План истраживања и структура рада**

Приказ технологије рада на дисертацији, редослед истраживања и структура предвиђених фаза и активности у истраживању. Преглед области које се предвиђају да буду обрађене у дисертацији. То не подразумева да треба дати и структуру текста дисертације јер она настаје као резултат спроведених истраживања и потребе да се остварени резултати прикажу на одговарајући начин.

**7. Закључак и предлог**

Кратак осврт на подобност теме и кандидата за реализацију предвиђених циљева истраживања. Дати резиме оцене подобности кандидата и подобности теме уз поновно навођење пуног наслова рада (теме) коју Веће треба да прихвати (после прихватања ниједан детаљ у наслову се не може мењати). У наставку навести ужу научну област теме за коју је одговарајући факултет матичан и предложити ментора дисертације. Ментор мора испуњавати услове дате у акредитациона правилима високошколских установа и допунским критеријумима. Уз извештај приложити списак пет радова ментора у последњих десет година, на одговарајућем формулару. Уз сваки рад навести импакт часописа за одговарајућу годину и ISSN број часописа. Предложени ментор није члан Комисије и не потписује извештај Комисије. Потписи треба да буду на страници на којој је Закључак и предлог или само њихов део (никако издвојени на посебној страници). Код сваког потписника навести титулу, звање и институцију у којој је запослен или је у пензији (до 2 године после пензионисања). У закључку извештаја навести уколико је предвиђено да докторска дисертација буде написана на енглеском језику.

Датум

**ЧЛАНОВИ КОМИСИЈЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др ......................, звање

Универзитет у Београду – Електротехнички факултет

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др ......................, звање

Универзитет у Београду – Електротехнички факултет

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др ......................., звање

Универзитет у … – друга научна институција